《杂诗 其一》
清代·姚范

爰居辞牢膳，雕俎匪彘谋。万物各有适，嗜好焉取俦。

山鸡矜毛各，镜舞不知休。谁谓海鸟来，钟鼓赍烦忧。

尝读班生论，栖隐希严周。赐书既满家，渔钓复优游。

以此辞缰锁，圣罔俱悠悠。惜矣桓君山，乃从糟粕求。

白头不解事，叩陛血盈头。申脰俯就鞅，蹴足侪羁俘。

生逢建武世，老傍公琴丘。咄哉骄君饵，志士良所羞。

作者简介：（1702—1771）安徽桐城人，字南青，号姜坞，初名兴涑，字已铜。乾隆七年进士。官翰林院编修，充三礼馆纂修。文章沉邃幽古，学术长于考订，所见多前人所未发。有《援鹑堂诗集》、《援鹑堂文集》、《援鹑堂笔记》。